Document ID: 31996R1596

Ir-Regolament tal-Kunsill (KE) Nru 1596/96
tat-30 ta’ Lulju 1996
li jemenda Regolament (KEE) Nru 2392/86 li jwaqqaf reġistru ta’ l-għelieqi tad-dwieli tal-Komunità
IL-KUNSILL TA’ L-UNJONI EWROPEA,
Wara li kkunsidra t-Trattat li jwaqqaf il-Komunità Ewropea,
Wara li kkunsidra r-Regolament tal-Kunsill (KEE) Nru 822/87 tas-16 ta’ Marzu 1987 dwar l-organizzazzjoni kommuni tas-suq ta’ l-inbid [1], u b’mod partikolari l-Artikolu 80 tiegħu,
Wara li kkunsidra l-proposta tal-Kummissjoni [2],
Billi l-miżuri previsti fir-Regolament (KEE) Nru 2392/86 [3] għandhom ikunu suffiċjentement flessibli sabiex jippermettilhom li jiġu aġġustati għal żviluppi fl-organizzazzjoni komuni tas-suq ta’ l-inbid; billi d-diffikultajiet tekniċi li jiltaqgħu magħhom uħud mill-Istati Membri sabiex jistabbilixxu kull reġistru ta’ l-għelieqi tad-dwieli jagħmilha meħtieġa li jiġu estiżi il-limiti ta’ ħin stabbilti fl-Artikolu 4 (4) tar-Regolament (KEE) Nru 2392/86,
ADOTTA DAN IR-REGOLAMENT:
Artikolu 1
Fl-Artikolu 4 (4) tar-Regolament (KEE) Nru 2392/86:
(a) fl-ewwel sottoparagrafu, "il-31 ta’ Diċembru 1996" jiġi mibdul b’ "il-31 ta’ Diċembru 1998";
(b) fil-ħames sottoparagrafu, "il-31 ta’ Diċembru 1996" jiġi mibdul b’ "il-31 ta’ Diċembru 1997".
Artikolu 2
Dan ir-Regolament għandu jidħol fis-seħħ fit-tielet ġurnata ta’ wara il-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u direttament applikabli f’kull Stat Membru.
Magħmul fi Brussel, it-30 ta’ Lulju 1996.

Labels: 10
12
18
6